Den 10. juli vant Vålerenga 3-0 hjemme mot Kristiansund, og tok dermed sin første seier på 63 dager i Eliteserien. Med nye seiere de neste rundene borte mot Sarpsborg 08 og hjemme mot Viking, hadde Vålerenga snudd den vonde trenden. Etter 4-0-seieren hjemme mot Aalesund, 7. august, sto VIF med fem seiere på rad, 13 mål på de siste tre kampene og hadde klatret opp fra bunnstrid og opp på øvre halvdel av tabellen.